                             højesterets dom
                          afsagt tirsdag den 16. august 2011
sag 8/2009
(2. afdeling)
peter frederiksen og
kristine bendtsen
(advokat preben kønig for begge)
mod
annie hansen
(advokat hans boserup, beskikket)
i tidligere instanser er afsagt dom af retten på frederiksberg den 31. august 2007 og af østre
landsrets 5. afdeling den 10. oktober 2008.
i pådømmelsen har deltaget fem dommere: peter blok, lene pagter kristensen, niels grubbe,
michael rekling og lars hjortnæs.
procesbevillingsnævnet har den 9. december 2008 meddelt tilladelse til særskilt anke til høje-
steret af landsrettens afgørelse om sagsomkostninger, jf. retsplejelovens § 368, stk. 5, jf. §
371, stk. 1, 2. pkt.
annie hansen har fri proces for højesteret, jf. retsplejelovens § 331, stk. 4.
sagen er behandlet skriftligt, jf. retsplejelovens § 387.
påstande
appellanterne, peter frederiksen og kristine bendtsen, har nedlagt påstand om, at annie
hansen skal betale et skønsmæssigt fastsat beløb i sagsomkostninger for landsretten.
annie hansen har påstået stadfæstelse.
                                              - 2 -
anbringender
peter frederiksen og kristine bendtsen har anført, at de bør tilkendes sagsomkostninger under
hensyn til, at de i landsretten fik medhold med hensyn til sagens hovedspørgsmål om, hvor-
vidt de havde krav på at få skøde på den faste ejendom. det var også det mest bevistunge
spørgsmål i sagen, og annie hansen havde fremsat en lang række juridiske indvendinger
herimod, således at dette spørgsmål var det mest arbejdskrævende. de fik desuden medhold i,
at de havde krav på erstatning for forøgede byggeudgifter som følge af den forsinkede gen-
nemførelse af handlen samt i opgørelsen af dette erstatningsbeløb. kun for så vidt angår den
del af deres påstande for landsretten, som vedrørte erstatning for renteudgifter eller afsavn, fik
de ikke medhold. der bør ses helt bort fra, at annie hansen hævede sin anke til frifindelse,
idet det først skete ved hovedforhandlingens begyndelse, hvor hele sagen var blevet forberedt.
på den anførte baggrund bør peter frederiksen og kristine bendtsen omkostningsmæssigt
mindst stilles, som om de var blevet tilkendt et bestridt beløb på 510.875 kr., men værdien af
den faste ejendom bør desuden tillægges en vis betydning ved omkostningsfastsættelsen, jf.
højesterets dom i ufr 2008.1848.
annie hansen har anført, at peter frederiksen og kristine bendtsen under ankesagen i lands-
retten kun fik medhold i en mindre del af sagen. der er uenighed mellem parterne om sags-
genstandens størrelse. peter frederiksen førte selv sagen som advokat i byretten, og det var
ikke nødvendigt, at han og kristine bendtsen lod sig repræsentere af en advokat i landsretten.
annie hansen kunne ikke møde op til hovedforhandlingen i landsretten på grund af sygdom,
men var repræsenteret af sin advokat. peter frederiksen og kristine bendtsen bør bære egne
omkostninger for landsretten i overensstemmelse med landsrettens afgørelse om sagsomkost-
ninger.
højesterets begrundelse og resultat
for landsretten påstod annie hansen indtil hovedforhandlingens begyndelse i det hele frifin-
delse, herunder for påstanden om tilskødning af ejendommen. dette må tages i betragtning
ved fastsættelsen af sagsomkostninger for landsretten.
højesteret finder på denne baggrund, at annie hansen, der alene havde fri proces til en på-
stand om stadfæstelse, i sagsomkostninger for landsretten skal betale et skønsmæssigt fastsat
                                               - 3 -
beløb på 40.000 kr., således at peter frederiksen og kristine bendtsen modtager dette beløb
ud over det beløb på 7.800 kr., som efter landsrettens dom skal betales af statskassen.
i sagsomkostninger for højesteret skal statskassen til peter frederiksen og kristine bendtsen
betale 11.500 kr., hvoraf 1.500 kr. er til dækning af retsafgift og 10.000 kr. er til dækning af
udgifter til advokatbistand.
                                      thi kendes for ret:
landsrettens omkostningsafgørelse ændres således, at annie hansen i sagsomkostninger for
landsretten skal betale 40.000 kr. til peter frederiksen og kristine bendtsen. bestemmelsen
om, at statskassen i sagsomkostninger for landsretten skal betale 7.800 kr. til peter frederik-
sen og kristine bendtsen, stadfæstes.
i sagsomkostninger for højesteret skal statskassen betale 11.500 kr. til peter frederiksen og
kristine bendtsen.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
